Amerikán

Amerikán alebo Amerikánec (v prvom význame nárečovo aj: Amerikan alebo Amerikant) môže byť:
staršie (podľa niektorých zdrojov hovorovo): 
človek (najmä Slovák), ktorý sa vrátil z dlhšieho pobytu (prípadne emigrácie) v Amerike
americký Slovák, pozri americkí Slováci
hovorovo expresívne: Američan z USA, pozri Američania (USA)

Amerikán môže byť aj:
hra Jozefa Hollého z roku 1907, pozri Amerikán (Hollý)
s malým začiatočným písmenom:
staršie hovorovo: prístroj, nástroj, technické zariadenie či výrobok amerického pôvodu
v mlynárstve: mlyn americkej konštrukcie resp. druh valcového mlyna, pozri amerikán (mlyn)
vo včelárstve: nadstavcový úľ amerického typu, pozri amerikán (úľ)
v debnárstve: hoblík na vyhládzanie povrchu suda, pozri amerikán (hoblík)
v remeslách: zverák na sústruhu, pozri amerikán (zverák)
vo vinárstve: 
planý (pôvodne americký) vinič, používaný ako podpník, pozri amerikán (vinič)
dlhý rýľ určený na rigolovanie pôdy pod vinicou, pozri amerikán (rýľ)
nárečovo: sorta zemiakov ružovkastej farby, pozri amerikán (zemiak)
v krasokorčuľovaní: jedna z figúr, pozri amerikán (krasokorčuľovanie)

Zdroje